নরেন্দ্র মোদির ‘বডিগার্ড’রা কত টাকা বেতন পান?

ওয়েব ডেস্ক: কালো পোশাক, কালো সানগ্লাস, চিলের মতো নজর, হাতে কালো স্যুটকেস – ভারতের প্রধানমন্ত্রীর (Prime Minister of India) আশেপাশে এমন বেশ কয়েকজনকে আমরা প্রায়ই দেখি। আমাদের মধ্যে অনেকেই জানি যে, তাঁরা প্রধানমন্ত্রীর দেহরক্ষী (Bodyguard)। যদিও ভারতীয় সেনার পরিভাষায় এঁদের বলা হয় স্পেশাল প্রোটেকশন গ্রুপ বা SPG। এই বিশেষ জওয়ানদের কাজ শুধুমাত্র প্রধানমন্ত্রীকে নিরাপত্তা দেওয়া। প্রজাতন্ত্র দিবস হোক বা কোনও বিশেষ সরকারি অনুষ্ঠান, মোদির (Narendra Modi) মতো বর্তমান প্রধানমন্ত্রীকে সবসময় ঘিরে রাখে এই কমান্ডোরা।

যদিও SPG কমান্ডো হওয়া মোটেও সহজ কাজ নয়। এই বাহিনীতে যোগ দিতে গেলে একজন ব্যক্তিকে বেশ কঠিন পথ পাড়ি দিতে হয়। SPG সদস্য হতে হলে অবশ্যই বিএসএফ (BSF), সিআরপিএফ (CRPF), সিআইএসএফ (CISF), আইটিবিপি (ITBP), বা নৌবাহিনী (Indian Navy), বায়ুসেনার (Indian Air Force) মতো যেকোনও কেন্দ্রীয় নিরাপত্তা বাহিনীর সদস্য হতে হবে। কেন্দ্রীয় বাহিনীতে কয়েক বছর কাজ করার অভিজ্ঞতা থাকা ব্যক্তিরাই SPG-তে যোগদানের জন্য আবেদন করতে পারেন।

আরও পড়ুন: স্বাধীনতার পর প্রথমবার জাতীয় পতাকা উড়ল এই গ্রামে, কেন জানেন?

আবেদন করার পর শুরু হয় কঠিন প্রশিক্ষণ। সেই প্রশিক্ষণে উত্তীর্ণ হতে পারলেই SPG সদস্য হওয়ার প্রথম ধাপ পার করা যায়। তবে, প্রশিক্ষণ শেষ করেই যে প্রধানমন্ত্রীর নিরাপত্তার দায়িত্ব মিলবে, তা কিন্তু নয়। SPG কমান্ডো হওয়ার জন্য প্রয়োজন শারীরিক ও মানসিক সক্ষমতা, সতর্কতা, তৎপরতা এবং অসাধারণ কৌশল। এছাড়াও, বিশ্বমানের প্রযুক্তি, অস্ত্র এবং সুরক্ষাব্যবস্থার ব্যবহারে SPG-র সদস্যরা বিশেষভাবে প্রশিক্ষিত। SPG-র কমান্ডোদের হাতে যে কালো স্যুটকেস দেখা যায়, তা আসলে একটি মোবাইল বুলেটপ্রুফ শিল্ড। কোনো আকস্মিক আক্রমণের ক্ষেত্রে এই শিল্ডটিকে খুলে প্রধানমন্ত্রীর সামনে ধরা হয়।

SPG কমান্ডোদের দায়িত্ব যেমন গুরুত্বপূর্ণ, তেমনই তাঁদের জন্য বরাদ্দ থাকে বিশেষ বেতন কাঠামো। বিভিন্ন সংবাদমাধ্যমের প্রতিবেদন অনুযায়ী, SPG কমান্ডোদের মাসিক বেতন শুরু হয় প্রায় ৮৪ হাজার টাকা থেকে। অভিজ্ঞতার ভিত্তিতে তাঁদের বেতন আড়াই লক্ষ টাকা পর্যন্ত হতে পারে। তবে শুধু বেতন নয়, এই বিশেষ কমান্ডোরা একাধিক সরকারি সুযোগ-সুবিধাও পেয়ে থাকেন।

দেখুন আরও খবর: